01/08/2012 | Administración LocalMunicipal
Mugardos
Bases da convocatoria de axudas ás familias para a compra de xoguetes en Nadal dos/as seus fillos e fillas, 2012

O obxecto desta convocatoria é regular a concesión de subvencións de pago único anual ás familias con menor nivel de recursos económicos, e que cumpran os requisitos de acceso ás axudas aquí establecidas para a adquisición dos agasallos de Nadal para os/as seus fillos e fillas, que estando en convivencia cos/cas solicitantes, non teñan 16 anos cumpridos o 6 de xaneiro de 2013.1.–Persoas maiores de idade, ou menores emancipados/as legalmente que teñan en convivencia a fillos ou fillas menores de 16 anos (non ter cumpridos 16 anos o día 6/01/2013), para os/as que se solicitará a axuda.2.–Empadroamento no Concello de Mugardos e ter residencia efectiva no mesmo cunha antigüidade de, alomenos, seis meses anteriores á data da solicitude, coas seguintes excepcións: - As víctimas de violencia de xénero, acreditando tal situación. - As/os emigrantes galegos que proveñan ou non do concello e fixen a súa residencia no mesmo. - Persoas en situación de necesidade extrema sobrevida que, de maneira repentina e imprevista se produza tralo empadroamento no concello. - Extranxeiros/as refuxiadas ou con solicitude de asilo en trámite, así como os que teñan autorizada a súa estancia por razóns humanitarias sempre que em todos os casos cumpran o resto dos requisitos para solicitar esta axuda.3.–Cumprir as condicións económicas que se establecen no punto 6 das presentes bases.4.- Acreditar a situación de necesidade e colaborar á hora de proporcionar a información e a documentación necesaria para poder valorala.5.–Non estar incurso/a nas prohibicións para obter a condición de beneficiario/a sinaladas no art.13 de Lei xeral de subvencións (BOE n.º 276, do 18 de novembro de 2003), que segundo regula dito artigo poderá realizarse mediante testemuño xudicial, certificados telemáticos ou transmisións de datos (.) e cando dito documento non poda ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario público. Coas subvencións cubriranse os gastos derivados da adquisición de agasallos para o Nadal 2012, a saber, xoguetes, xogos educativos, libros, que se correspondan coa idade do/a menor ao que vai dirixida a axuda, sempre que estes sexan adquiridos con anterioridade ao 6 de xaneiro de 2013. As presentes bases serán publicada na páxina web do Concello de Mugardos (www.concellodemugardos.org), e publicarase a convocatoria nun xornal de tirada comarcal. O prazo de presentación de solicitudes remata o 30 de decembro de 2012. Todas as fotocopias deberanse presentar compulsadas ou acompañadas do documento orixinal para cotexar. • Impreso de solicitude debidamente cumprimentado e asinado polo/a solicitante, que será facilitado no Departamento de Servizos Sociais, e segundo o modelo que se incorpora como anexo. • Fotocopia do D. N. I. do/a solicitante, ou permiso de residencia ou pasaporte. • Fotocopia do libro de familia ou documento análogo. • Volante de empadroamento e convivencia con indicación do tempo de residencia. • En caso de separación e/ou divorcio, fotocopia da sentencia xudicial e/ou convenio regulador. • Fotocopia completa da última declaración da renda das persoas físicas correspondente ao exercicio anterior 2011, e referida ás persoas maiores de idade que convivan no domicilio, e no caso de non presentala, certificado de imputacións e/ou dos datos económicos da Axencia tributaria. • Xustificante de gastos derivados do aluguer ou amortización (hipoteca). • Certificación bancaria do número de conta onde facer o ingreso ou copia da primeira páxina da libreta bancaria. • Debe acompañarse certificado de non estar incurso nas prohibicións para obter a condición de beneficiario/a sinaladas no art.13 de Lei xeral de subvencións (BOE n.º 276, do 18 de novembro de 2003), que segundo regula dito artigo poderase realizar mediante testemuño xudicial, certificados telemáticos ou transmisións de datos (.) e cando dito documento non poda ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario público. • Declaración responsable de ter ou non, solicitadas e/ou concedidas outras axudas para o mesmo concepto. Aquela/s solicitude/s na/s que se observe a falla de documentación fundamental para a súa valoración, será requerida por escrito ao interesado/a para que no prazo máximo de 10 días dende a recepción da comunicación, presente a documentación solicitada, indicándoselle que se non o presentase se lle terá por desistida da súa solicitude, previa resolución que deberá ser dictada nos termos previstos no artigo 71 da Lei 30/92, do 26 de novembro. Poderanse beneficiar das presentes subvencións, aquelas familias que cumpran os requisitos económicos establecéndose o límite dos ingresos en todo caso, como se reflicte na táboa: Considerarase a unidade familiar de convivencia, para os efectos da baremación das solicitudes, a composta polas persoas reflectidas no volante de convivencia. Excepcionalmente, aqueles outros casos nos que exista un informe policial de convivencia para recoñecelas como tal. Poderase descontar ata 300 € en concepto de aluguer ou hipoteca da vivenda habitual, sempre e cando se acredite documentalmente, tal e como aparece no apartado de documentación. Unha vez rematado o prazo de solicitudes procederase á valoración dos expedientes por parte do persoal técnico do departamento de servizos sociais, verificarán o cumprimento das condicións establecidas para adquirir a condición de persoa beneficiaria da subvención, realizando de oficio cantas actuacións estimen necesarias para a determinación, coñecemento e comprobación dos datos en virtude dos cales debe formularse a proposta de resolución. Unha vez avaliadas as solicitudes, o órgano instructor (comisión de benestar social e igualdade) deberá emitir un ditame no que se concrete o resultado da valoración efectuada, do que se procederá á resolución e notificación da mesma ás persoas solicitantes. A concesión destas axudas está suxeita á existencia de orzamento no presuposto do Concello de Mugardos, concretamente na partida 2012.0.230.0.480.09. (Axudas ás familias e nentidades sen fins de lucro. Outras axudas). Previa presentación por escrito por parte do solicitante e informe técnico favorable, poderase realizar o anticipo da axuda solicitada. O importe máximo das axudas é de 100 € para cada menor. O pagamento das subvencións realizarase previa xustificación da axuda mediante factura por un importe igual ou superior á axuda concedida, sempre e cando se cumpra a finalidade para a que foron concedidas. Naqueles casos en que o importe das facturas sexa inferior ao importe máximo concedido, aboarase o importe xustificado. Cumpridas as esixencias de xustificación documental citadas nas presentes bases, vistas e informadas en primeira instancia polo Departamento de Servizos Sociais, remitiranse os expedientes a Intervención para as comprobacións que proceda facer e emita o preceptivo informe de fiscalización. A xustificación das axudas concedidas rexirase polo recollido no artigo 30 da Lei 38/2003, do 17 de novembro, xeral de subvencións. A documentación que haberá de se presentar para a xustificación é a seguinte: – Factura xustificativa dos gastos realizados en concepto de compra de agasallos de Nadal por importe igual ou superior ás axudas recibidas, para recibir o máximo da axuda (100 €). Na factura, dacordo co RD 1496/2003, deberá de figurar: n.º de factura, data de emisión, razón social, dirección, CIF e selo da empresa; descrición dos conceptos e importes detallados e nome e apelidos do/a cliente e IVE. A data da factura deberá ser anterior ao día 6 de xaneiro de 2013. – Declaración responsable de que non foron percibidas outras axudas polo mesmo concepto doutros organismos e/ou administracións públicas. O prazo de xustificación será de 10 días dende a resolución das axudas. Mugardos, 19 de xullo de 2012 O alcalde Xosé Fernández Barcia